โดราเอมอนฉบับการ์ตูนทีวี
ในประเทศญี่ปุ่น มีการเปลี่ยนตัวนักพากย์ตัวละครหลักถึง 3 ชุดด้วยกัน ชุดแรกพากย์ในช่วง ปี พ.ศ. 2516 ที่โดราเอมอนเริ่มออกอากาศครั้งแรกทางนิปปอนเทเลวิชัน ต่อมาเมื่อย้ายมาออกอากาศทางทีวีอาซาฮี ก็ได้เปลี่ยนเป็นอีกชุดหนึ่ง ซึ่งเป็นชุดที่พากย์เสียงให้โดราเอมอนนานที่สุด คือตั้งแต่ พ.ศ. 2522 ถึง พ.ศ. 2548 แต่เมื่อได้มีการสร้างการ์ตูนทีวีชุดใหม่ขึ้นเพื่อเป็นการฉลองครบรอบ 25 ปี ทางทีวีอาซาฮี จึงได้ประกาศทีมนักพากย์ชุดใหม่แทนชุดเก่าที่ปลดเกษียณไป
แม่มดน้อยโดเรมี
ในประเทศไทย แม่มดน้อยโดเรมี ได้ออกอากาศทาง โมเดิร์นไนน์ทีวี ทุกเช้าวันเสาร์-อาทิตย์ ในช่วงเวลาของโมเดิร์นไนน์การ์ตูน (ช่อง 9 การ์ตูนในอดีต) ปัจจุบันออกอากาศจบชุดไปแล้วทั้ง 4 ภาค ส่วนภาคพิเศษต่างๆ ได้มีการนำมาออกอากาศในช่วงวันหยุดนักขัตฤกษ์ นอกจากนี้ยังมีการผลิตเป็นวีซีดี โดยบริษัท เอ.จี. เอ็นเตอร์เทนเม้นท์ จำกัด ซึ่งก็ออกวางจำหน่ายจนครบชุดแล้วเช่นกัน (เฉพาะภาคทีวีเท่านั้น)